CELEX: 32021R0127
Language: ga
Date: 2021-02-03 00:00:00
Title: Rialachán Cur Chun Feidhme (AE) 2021/127 ón gCoimisiún an 3 Feabhra 2021 lena leagtar síos na ceanglais chun ábhar pacáistíochta adhmaid a thabhairt isteach i gcríoch an Aontais chun tráchtearraí áirithe de thionscnamh tríú tíortha áirithe a iompar agus chun seiceálacha sláinte plandaí a dhéanamh ar ábhar den sórt sin, agus lena n-aisghairtear Cinneadh Cur Chun Feidhme (AE) 2018/1137

4.2.2021   
               
               
                  GA
               
               
                  Iris Oifigiúil an Aontais Eorpaigh
               
               
                  L 40/3
               
            
         RIALACHÁN CUR CHUN FEIDHME (AE) 2021/127 ÓN gCOIMISIÚN
         an 3 Feabhra 2021
         lena leagtar síos na ceanglais chun ábhar pacáistíochta adhmaid a thabhairt isteach i gcríoch an Aontais chun tráchtearraí áirithe de thionscnamh tríú tíortha áirithe a iompar agus chun seiceálacha sláinte plandaí a dhéanamh ar ábhar den sórt sin, agus lena n-aisghairtear Cinneadh Cur Chun Feidhme (AE) 2018/1137
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) 2016/2031 ó Pharlaimint na hEorpa agus ón gComhairle an 26 Deireadh Fómhair 2016 maidir le bearta cosanta i gcoinne lotnaidí plandaí, lena leasaítear Rialacháin (AE) Uimh. 228/2013, (AE) Uimh. 652/2014 agus (AE) Uimh. 1143/2014 ó Pharlaimint na hEorpa agus ón gComhairle agus lena n-aisghairtear Treoracha 69/464/CEE, 74/647/CEE, 93/85/CEE, 98/57/CE, 2000/29/CE, 2006/91/CE agus 2007/33/CE ón gComhairle (1), agus go háirithe Airteagal 41(3) de,
         Ag féachaint do Rialachán (AE) 2017/625 ó Pharlaimint na hEorpa agus ón gComhairle an 15 Márta 2017 maidir le rialuithe oifigiúla agus gníomhaíochtaí oifigiúla eile arna ndéanamh lena áirithiú go gcuirfear i bhfeidhm dlí an bhia agus na beatha, rialacha maidir le sláinte agus leas ainmhithe, sláinte plandaí agus táirgí cosanta plandaí, lena leasaítear Rialacháin (CE) Uimh. 999/2001, (CE) Uimh. 396/2005, (CE) Uimh. 1069/2009, (CE) Uimh. 1107/2009, (AE) Uimh. 1151/2012, (AE) Uimh. 652/2014, (AE) 2016/429 agus (AE) 2016/2031 ó Pharlaimint na hEorpa agus ón gComhairle, Rialacháin (CE) Uimh. 1/2005 agus (CE) Uimh. 1099/2009 ón gComhairle agus Treoracha 98/58/CE, 1999/74/CE, 2007/43/CE, 2008/119/CE agus 2008/120/CE ón gComhairle, agus lena n-aisghairtear Rialacháin (CE) Uimh. 854/2004 agus (CE) Uimh. 882/2004 ó Pharlaimint na hEorpa agus ón gComhairle, Treoracha 89/608/CEE, 89/662/CEE, 90/425/CEE, 91/496/CEE, 96/23/CE, 96/93/CE agus 97/78/CE ón gComhairle agus Cinneadh 92/438/CEE ón gComhairle (2), agus go háirithe Airteagal 22(3) agus Airteagal 52 de,
         De bharr an mhéid seo a leanas:
         
                     (1)
                  
                  
                     Foráiltear le Cinneadh Cur Chun Feidhme (AE) 2018/1137 ón gCoimisiún (3) do sheiceálacha sláinte plandaí agus do bhearta atá le déanamh maidir le hábhar pacáistíochta adhmaid atá in úsáid in iompar tráchtearraí sonraithe de thionscnamh na Bealarúise agus na Síne agus bhí sé infheidhme go dtí an 30 Meitheamh 2020. Bhí feidhm ag na rialacha sin i dteannta na rialacha atá i Rialachán Tarmligthe (AE) 2019/2125 ón gCoimisiún (4) maidir le rialuithe oifigiúla sonracha ar ábhar pacáistíochta adhmaid.
                  
               
                     (2)
                  
                  
                     Maidir le seiceálacha sláinte plandaí arna ndéanamh ag Ballstáit ar bhonn Chinneadh Cur Chun Feidhme (AE) 2018/1137, tá sé léirithe iontu nach gcomhlíonann an mharcáil ar ábhar pacáistíochta adhmaid, a úsáidtear in iompar tráchtearraí áirithe de thionscnamh na Bealarúise agus na Síne, Rialachán (AE) 2016/2031 i gcónaí. Thairis sin, maidir le seiceálacha sláinte plandaí arna ndéanamh ag Ballstáit ar bhonn a measúnuithe riosca, arna dtaifeadadh in TRACES agus i gcóras gréasáin EUROPHYT-Idircheaptha roimhe seo, tá sé léirithe iontu nach gcomhlíonann an mharcáil ar ábhar pacáistíochta adhmaid a úsáidtear chun tráchtearraí áirithe de thionscnamh na hIndia a iompar an Rialachán sin i gcónaí.
                  
               
                     (3)
                  
                  
                     Is éard a léirítear leis neamhchomhlíonadh ar tháinig na Ballstáit orthu go bhfuil riosca ann go dtabharfar lotnaidí beo isteach leis an ábhar pacáistíochta adhmaid a úsáidtear chun tráchtearraí áirithe ó na trí thír thionscnaimh sin a iompar, eadhon an Bhealarúis, an tSín agus an India, agus gur cheart na tráchtearraí sin a bheith faoi réir seiceálacha sonracha.
                  
               
                     (4)
                  
                  
                     Chun na hiarmhairtí a bhaineann le neamhchomhlíonadh den sórt sin a chosc amach anseo, ba cheart bearta a ghlacadh maidir le hábhar pacáistíochta adhmaid chun tráchtearraí áirithe de thionscnamh na Bealarúise, na Síne agus na hIndia a iompar.
                  
               
                     (5)
                  
                  
                     Chun a áirithiú go n-ullmhófar na húdaráis a dhéanann na seiceálacha sláinte plandaí faoi seach ar bhealach níos fearr, ba cheart do na húdaráis inniúla nó do na hoibreoirí a bhfuil baint acu le hallmhairiú na dtráchtearraí sonraithe, a bhfuil ábhar pacáistíochta adhmaid ag gabháil leo, réamhfhógra ina thaobh sin a thabhairt don údarás inniúil ag post rialaithe teorann an chéad teacht isteach a luaithe is eol dóibh gur tháinig an phacáistíocht adhmaid sin isteach.
                  
               
                     (6)
                  
                  
                     Ba cheart ábhar pacáistíochta adhmaid de choinsíneachtaí na dtráchtearraí sonraithe a bheith faoi réir seiceálacha sláinte plandaí ar bhonn rialta. Bunaithe ar an riosca sainaitheanta do shláinte plandaí, níor cheart ráta na seiceálacha sin a bheith níos lú ná 15 % d’ábhar pacáistíochta adhmaid allmhairithe na dtráchtearraí sonraithe, chun a áirithiú go seiceálfar sampla ionadaíoch.
                  
               
                     (7)
                  
                  
                     Ba cheart an t-ábhar pacáistíochta adhmaid, mar aon leis na coinsíneachtaí sonraithe, a bheith faoi réir rialacha an Aontais maidir le maoirseacht chustaim go dtí go gcuirfear na seiceálacha ar shláinte plandaí i gcrích, chun a áirithiú nach mbeidh aon riosca fíteashláintíochta ann mar thoradh ar a saorghluaiseacht laistigh de chríoch an Aontais.
                  
               
                     (8)
                  
                  
                     Ba cheart seiceálacha sláinte plandaí a dhéanamh ag post rialaithe teorann an chéad teacht isteach i gcríoch an Aontais nó ag pointí rialaithe dá dtagraítear i bpointe (a) d’Airteagal 53(1) de Rialachán (AE) 2017/625, chun a áirithiú go ndéantar na seiceálacha sin sna saoráidí is iomchuí.
                  
               
                     (9)
                  
                  
                     Ar mhaithe leis an tsoiléireacht dhlíthiúil, ba cheart Cinneadh Cur Chun Feidhme (AE) 2018/1137 a aisghairm agus an Rialachán seo a chur ina ionad, chun Rialachán (AE) 2016/2031 agus Rialachán (AE) 2017/625 is infheidhme ón 14 Nollaig 2019 a chur san áireamh.
                  
               
                     (10)
                  
                  
                     Chun go mbeidh dóthain ama ag na Ballstáit oiriúnú do na ceanglais dá bhforáiltear sa Rialachán seo, ba cheart feidhm a bheith aige ón 1 Márta 2021.
                  
               
                     (11)
                  
                  
                     Ba cheart feidhm a bheith ag an Rialachán seo go dtí an 31 Nollaig 2023 chun am a thabhairt chun faireachán a dhéanamh ar an gcás agus chun comhlíonadh an ábhair pacáistíochta adhmaid agus na gcoinsíneachtaí faoi seach leis an Rialachán seo agus Rialachán (AE) 2016/2031 a chinneadh.
                  
               
                     (12)
                  
                  
                     Tá na bearta dá bhforáiltear sa Rialachán seo i gcomhréir leis an tuairim ón mBuanchoiste um Plandaí, Ainmhithe, Bia agus Beatha,
                  
               TAR ÉIS AN RIALACHÁN SEO A GHLACADH:
         
            Airteagal 1
            Ábhar agus raon feidhme
            Leis an Rialachán seo, leagtar amach ceanglais maidir le hábhar pacáistíochta adhmaid tráchtearraí áirithe ó thríú tíortha a liostaítear san Iarscríbhinn a thabhairt isteach i gcríoch an Aontais agus seiceálacha sláinte plandaí a dhéanamh air, chun a áirithiú go gcomhlíonann sé Rialachán (AE) 2016/2031.
         
         
            Airteagal 2
            Sainmhínithe
            Chun críocha an Rialacháin seo, beidh feidhm ag na sainmhínithe seo a leanas:
            
                        (1)
                     
                     
                        ciallaíonn “ábhar pacáistíochta adhmaid” aon táirge adhmaid i bhfoirm cásanna pacála, boscaí, cliathbhoscaí, drumaí agus pacáistithe comhchosúla, sráideoga, sráideoga bosca agus boird ualaigh eile, coiléir sráideoige, starrála, bídís in úsáid in iompar réad de gach cineál nó ná bídís; ní chuirtear san áireamh adhmad amh atá 6 mm nó níos lú ar tiús, adhmad próiseáilte arna tháirgeadh le gliú, teas ná brú, nó meascán díobh sin, ná starráil lena dtacaítear le coinsíneachtaí adhmaid, atá déanta as adhmad den chineál céanna agus den cháilíocht chéanna leis an adhmad atá sa choinsíneacht;
                     
                  
                        (2)
                     
                     
                        ciallaíonn “coinsíneachtaí sonraithe” coinsíneachtaí a chomhlíonann gach ceann de na nithe seo a leanas:
                        
                                    (a)
                                 
                                 
                                    is de thionscnamh na dtríú tíortha a liostaítear san Iarscríbhinn iad;
                                 
                              
                                    (b)
                                 
                                 
                                    tacaítear leo le hábhar pacáistíochta adhmaid, cosnaítear iad le hábhar pacáistíochta adhmaid nó iompraítear in ábhar pacáistíochta adhmaid iad go dtí ar a laghad post rialaithe teorann an chéad teacht isteach;
                                 
                              
                                    (c)
                                 
                                 
                                    tá na cóid Ainmníochta Comhcheangailte (AC) nó cóid TARIC faoi seach acu, agus na tuairiscí faoi seach a leagtar síos in Iarscríbhinn I a ghabhann le Rialachán (CEE) Uimh. 2658/87 ón gComhairle (5), mar a liostaítear san Iarscríbhinn.
                                 
                              
                  
         
            Airteagal 3
            Ceanglais chun ábhar pacáistíochta adhmaid a thabhairt isteach i gcríoch an Aontais
            Ní fhéadfar ábhar pacáistíochta adhmaid a thabhairt isteach i gcríoch an Aontais ach amháin má chomhlíontar an dá cheanglas seo a leanas:
            
                        (1)
                     
                     
                        maidir leis na húdaráis inniúla nó na hoibreoirí atá freagrach as an ábhar pacáistíochta adhmaid lena mbaineann a thabhairt isteach nó atá ar an eolas gur tháinig an phacáistíocht adhmaid sin isteach i gcríoch an Aontais, go dtabharfaidh siad réamhfhógra don údarás inniúil ag post rialaithe teorann an chéad teacht isteach agus an t-ábhar pacáistíochta adhmaid lena mbaineann á thabhairt isteach i gcríoch an Aontais;
                     
                  
                        (2)
                     
                     
                        go léirítear leis na seiceálacha sláinte plandaí dá bhforáiltear i bpointe (a) d’Airteagal 4(1) den Rialachán seo go gcomhlíonann an t-ábhar pacáistíochta adhmaid lena mbaineann ceanglais phointí (a) agus (b) d’Airteagal 43(1) de Rialachán (AE) 2016/2031.
                     
                  
         
            Airteagal 4
            Seiceálacha sláinte plandaí
            
               1.   Déanfaidh na húdaráis inniúla an méid seo a leanas:
               
                           (a)
                        
                        
                           seiceálacha sláinte plandaí a dhéanamh, ar bhonn rialta, ar ábhar pacáistíochta adhmaid de choinsíneachtaí na dtráchtearraí sonraithe ag ceann amháin de na pointí seo a leanas:
                           
                                       (i)
                                    
                                    
                                       post rialaithe teorann an chéad teacht isteach i gcríoch an Aontais;
                                    
                                 
                                       (ii)
                                    
                                    
                                       pointí rialaithe dá dtagraítear i bpointe (a) d’Airteagal 53(1) de Rialachán (AE) Uimh. 2017/625;
                                    
                                 
                     
                           (b)
                        
                        
                           ráta na seiceálacha ar shláinte plandaí dá bhforáiltear i bpointe (a) den mhír seo a shainmhíniú.
                        
                     
            
               2.   Ní bheidh an ráta dá dtagraítear i bpointe (b) de mhír 1 níos lú ná 15 % de choinsíneachtaí na dtráchtearraí sonraithe.
            
            
               3.   Go dtí go gcuirfear na seiceálacha dá bhforáiltear i bpointe (a) de mhír 1 i gcrích, beidh an t-ábhar pacáistíochta adhmaid agus na coinsíneachtaí faoi seach a shonraítear:
               
                           (a)
                        
                        
                           faoi mhaoirseacht chustaim de bhun Airteagal 134 de Rialachán (AE) Uimh. 952/2013; agus
                        
                     
                           (b)
                        
                        
                           faoi mhaoirseacht ag na húdaráis inniúla.
                        
                     
            
               4.   De mhaolú ar mhír 3, féadfaidh an t-údarás custaim a cheadú nach gcoinneofar tráchtearraí sonraithe faoi mhaoirseacht dá bhforáiltear i bpointí (a) agus (b) den mhír sin, má scarann an t-oibreoir atá freagrach as an gcoinsíneacht an t-ábhar pacáistíochta adhmaid ó na tráchtearraí sonraithe sin, nuair is féidir go teicniúil.
            
         
         
            Airteagal 5
            Cinneadh Cur Chun Feidhme (AE) 2018/1137 a aisghairm
            Aisghairtear Cinneadh Cur Chun Feidhme (AE) 2018/1137.
         
         
            Airteagal 6
            Teacht i bhfeidhm agus an tréimhse chur i bhfeidhm
            Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.
            Beidh feidhm aige ón 1 Márta 2021 go dtí an 31 Nollaig 2023.
         
         
            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 3 Feabhra 2021.
            
               
                  Thar ceann an Choimisiúin
               
               
                  An tUachtarán
               
               Ursula VON DER LEYEN
            
         
         
            (1)  IO L 317, 23.11.2016, lch. 4.
         
            (2)  IO L 95, 7.4.2017, lch. 1.
         
            (3)  Cinneadh Cur Chun Feidhme (AE) 2018/1137 ón gCoimisiún an 10 Lúnasa 2018 maidir le maoirseacht, seiceálacha sláinte plandaí agus bearta atá le glacadh i dtaca le hábhar pacáistíochta adhmaid le haghaidh iompar tráchtearraí de thionscnamh tríú tíortha áirithe (IO L 205, 14.8.2018, lch. 54).
         
            (4)  Rialachán Tarmligthe (AE) 2019/2125 ón gCoimisiún an 10 Deireadh Fómhair 2019 lena bhforlíontar Rialachán (AE) 2017/625 ó Pharlaimint na hEorpa agus ón gComhairle a mhéid a bhaineann le rialacha maidir le rialuithe oifigiúla sonracha a chur i bhfeidhm ar ábhar pacáistíochta adhmaid, fógra a thabhairt faoi choinsíneachtaí áirithe agus bearta a bheidh le déanamh i gcás neamhchomhlíonta (IO L 321, 12.12.2019, lch. 99).
         
            (5)  Rialachán (CEE) Uimh. 2658/87 ón gComhairle an 23 Iúil 1987 faoin ainmníocht taraife agus staitistiúil agus faoin gComhtharaif Chustaim (IO L 256, 7.9.1987, lch. 1).
      
      
         
            IARSCRÍBHINN
            Tráchtearraí sonraithe, cóid na hAinmníochta Comhcheangailte (AC) nó cóid TARIC agus an tír thionscnaimh faoi seach
            
                        Tuairisc ar an tráchtearra
                     
                     
                        Cóid na hAinmníochta Comhcheangailte (AC) nó cóid TARIC
                     
                     
                        Tír thionscnaimh
                     
                  
                        Slinn, bíodh sí bearrtha go garbh nó go díreach gearrtha, trína sábhadh nó trína gearradh ar bhealach eile, ina bloic nó ina leaca i bhfoirm dhronuilleogach (lena n-áirítear i bhfoirm chearnógach)
                     
                     
                        2514 
                     
                     
                        An Bhealarúis, an tSín, an India
                     
                  
                        Marmar, trabhairtín, ecaussine agus cloch chailcreach i gcomhair leac chuimhne nó cloch chailcreach thógála eile ar 2,5 nó níos mó a n-imtharraingt shonrach dhealraitheach, agus albastar, bídís bearrtha go garbh nó go díreach gearrtha, trína sábhadh nó trína ngearradh ar bhealach eile, ina mbloic nó ina leaca i bhfoirm dhronuilleogach (lena n-áirítear i bhfoirm chearnógach)
                     
                     
                        2515 
                     
                     
                        An Bhealarúis, an tSín, an India
                     
                  
                        Eibhear, porfaire, basalt, gaineamhchloch agus cloch i gcomhair leac chuimhne nó cloch thógála eile, bídís bearrtha go garbh nó go díreach gearrtha, trína sábhadh nó trína ngearradh ar bhealach eile, ina mbloic nó ina leaca i bhfoirm dhronuilleogach (lena n-áirítear i bhfoirm chearnógach)
                     
                     
                        2516 
                     
                     
                        An Bhealarúis, an tSín, an India
                     
                  
                        Connadh, ina spreotaí, ina bhilléid, ina chipíní, ina bhrosna, nó i bhfoirmeacha comhchosúla; adhmad i sliseanna nó i gcáithníní; min sáibh agus fuíolladhmad agus dramhadhmad, bíodh sé ceirtleánaithe i bhfoirm spreotaí, brícíní nó millíní nó i bhfoirmeacha dá samhail, nó ná bíodh
                     
                     
                        4401 
                     
                     
                        An Bhealarúis, an tSín, an India
                     
                  
                        Cásanna pacála, boscaí, cliathbhoscaí, drumaí agus pacáiste comhchosúil, déanta as adhmad; drumaí cáblaí, déanta as adhmad; sráideoga, sráideoga bosca agus boird ualaigh eile, déanta as adhmad; coiléir sráideoige, déanta as adhmad (seachas coimeádáin atá saindeartha agus feisithe le haghaidh modh iompair amháin nó níos mó)
                     
                     
                        4415 
                     
                     
                        An Bhealarúis, an tSín, an India
                     
                  
                        Seiteanna, clocha colbha agus leaca, déanta as cloch nádúrtha (seachas slinn)
                     
                     
                        6801 
                     
                     
                        An Bhealarúis, an tSín, an India
                     
                  
                        Clocha shaoirsithe ornáidíochta nó tógála (seachas slinn) agus earraí déanta astu sin, seachas táirgí faoi cheannteideal 6801 ; ciúbanna mósáice agus a leithéidí, déanta as cloch nádúrtha (lena n-áirítear slinn), bídís ar ábhar taca nó ná bídís; gráinníní, sliseanna agus púdar déanta as cloch nádúrtha (lena n-áirítear slinn) atá daite go saorga
                     
                     
                        6802 
                     
                     
                        An Bhealarúis, an tSín, an India
                     
                  
                        Slinn shaoirsithe agus earraí slinne nó earraí slinne ceirtleánaithe (seachas gráinníní slinn, sliseanna agus púdar, ciúbanna mósáice agus a leithéidí, pinn slinn, agus slinnte nó cláir atá réidh le húsáid agus a bhfuil dromchlaí scríbhneoireachta nó tarraingthe orthu)
                     
                     
                        6803 
                     
                     
                        An Bhealarúis, an tSín, an India
                     
                  
                        Leaca agus pábháil, tíleanna teallaigh nó balla ceirmeacha; ciúbanna mósáice ceirmeacha agus a leithéid, bídís ar ábhar taca nó ná bídís (seachas min shiliciúil iontaise nó créanna siliciúla comhchosúla, earraí frithleighis, tíleanna atá oiriúnaithe go sonrach mar mhataí boird, nithe ornáideacha agus tíleanna a mhonaraítear go sonrach le haghaidh sorn)
                     
                     
                        6907 
                     
                     
                        An Bhealarúis, an tSín, an India
                     
                  
                        Plátaí, leatháin agus stiallacha alúmanaim
                     
                     
                        7606 
                     
                     
                        An Bhealarúis, an tSín, an India